Nr.\_\_\_\_\_\_\_\_/17.10.2018

Către toate unităţile din județul Hunedoara

În atenția directorului unității și a responsabilului cu formarea continuă

**REF: Oferta de programe de formare continuă pentru anul școlar 2018-2019**

Casa Corpului Didactic Hunedoara propune OFERTA DE PROGRAME DE FORMARE CONTINUĂ pentru anul şcolar 2018-2019.

Oferta include programe de formare continuă pe categorii cum ar fi: didactica specialității, strategii educaționale, management educațional/ instituțional, TIC și utilizarea calculatorului, educație non-formală, dezvoltare profesională/personală, programe de formare continuă purtătoare de credite, programe de formare continuă autorizate de Autoritatea Națională pentru Calificări (ANC). Oferta se adresează personalului didactic, de conducere și didactic auxiliar din sistemul învăţământului preuniversitar hunedorean.

 Oferta de formare a CCD Hunedoara - 2018-2019 îşi propune să promoveze inovaţia şi reforma în educaţie, să asigure cadrul pentru dezvoltarea personală şi profesională a fiecărei categorii de personal, în corelaţie cu standardele/competențele profesionale și cu standardele de calitate pentru profesiunea didactică.

 Oferta de programe 2018-2019 *poate fi completată, pe parcursul anului școlar*, prin includerea programelor în curs de acreditare sau prin implementarea unor proiecte și parteneriate ale CCD Hunedoara cu alte entități din domeniul educației și formării continue.

 **Important:** *Pentru a evita orice fel de confuzie, Casa Corpului Didactic se delimitează de orice alte oferte care sunt distribuite în școli prin intermediul unor persoane care nu au autoritatea să organizeze programe de formare. Facem acestă mențiune deoarece există semnale din partea colegilor că se promovează programe de formare neautorizate și neacreditate de către Ministerul Educației Naționale.*

 În această etapă, înscrierea cursanților la programele şi activităţile de formare continuă se va realiza prin intermediul responsabililor cu formarea continuă din unităţile de învăţământ (RFC), conform procedurii anexate la prezenta adresă.

 Vă mulțumim!

Director, Profesori metodiști,

Prof. Adriana ALMĂȘAN prof. Raluca Silvia IACOBESCU prof. Elena TÂRNOVEAN

**PROCEDURA DE ÎNSCRIERE LA CURSURILE OFERITE DE CCD HUNEDOARA ÎN ANUL ȘCOLAR 2018/ 2019**

**A. CURSANŢII îşi pot exprima opţiunile de formare parcurgând următorii pași:**

1. Consultă **Oferta de programe de formare continuă a CCD Hunedoara 2018-2019** și se informează cu privire la caracterul, durata, costul programului etc;

2. Aleg programul dorit;

3. Completează **formularul individual de înscriere (Anexa 1)** și îl predau responsabilului cu formarea continuă (RFC) din unitate pentru a fi înaintate la CCD Hunedoara;

 **Termen: 22-26 octombrie 2018**

 **Anunțul** privind demararea începerii activităților de formare, pentru programele alese, va fi transmis cursanților, în momentul constituirii grupelor, prin adresă scrisă către unitățile școlare, dar și pe adresele de e-mail a fiecărui cursant.

**B. RESPONSABILII CU FORMAREA CONTINUĂ (RFC) au următoarele atribuții:**

1. Informează personalul din unitate privind **Oferta de programe de formare continuă a Casei Corpului Didactic Hunedoara** prin informări verbale/scrise (afișare) etc.;

2. Completeză **Anexa 2** privind informarea personalului din unitatea școlară;

 **Termen: 19 octombrie 2018**

3. Preiau formularele individuale de înscriere și centralizează opțiunile solicitanților în **Tabelul nominal cu personalul înscris la programele de formare -Anexa 3, format Excel**.

4. Expediază tabelul nominal menţionat, *în format electronic (Excel)*, pe adresa de e-mail **ccd\_deva@yahoo.com**;

**Termen:** **31 octombrie 2018**

5. Predau, la CCD Hunedoara, următoarele documente semnate și avizate de către directorul unității:

* ***formularele*** individuale de înscriere ale cursanților (Anexa1);
* ***Anexa 2*** privind informarea personalului asupra Ofertei;
* ***Anexa 3*** tabelul nominal cu centralizarea opțiunilor.

**Termen:** **2 noiembrie 2018**

**IMPORTANT:** Anexele 1, 2 și 3 se pot descărca în format editabil de pe site-ul CCD Hunedoara, la adresa www://ccdhunedoara.ro, secțiunea *Oferta curentă, Documente atașate*.

Pentru orice informații vă stăm la dispoziție la următoarele date de contact:

* **CCD Hunedoara – Str. G. Bariţiu, nr 2 (în sediul ISJ Hunedoara, cam. 105, 108, 109), tel./fax: 0254.232.452; e-mail: ccd\_deva@yahoo.com;**
* **Contact personal CCD:**

Director CCD Hunedoara: Adriana Almășan - tel. 0740 315 050;

Profesori metodiști:

* Raluca Iacobescu - 0751 511 743;
* Elena Târnovean -0724 050 165 ;
* Camelia Sava - 0751 511 744;

Secretar: Raluca Tirea - 0751 247 832;

Informatician: Alexandru Lugojan - 0751 511 745;

Administrator financiar: Delia Zota - 0743 211 711;